બે વાર વિજેતા રહી ચૂકેલ મુંબઇ ઇન્ડિયન્સની ટીમે રવિવારની આઇપીએલ 10ની ફાઇનલ મેચમાં રાઇઝિંગ પુણે સુપરજાયન્ટને હરાવી ફરી એકવાર જીત હાંસલ કરી હતી . મુંબઇ ઇન્ડિયન્સની ટીમે ટોસ જીતી પહેલા બેટિંગ કરવાનો નિર્ણય લીધો હતો , તેમણે 20 ઓવરમાં 8 વિકેટ ગુમાવી 129 રન બનાવ્યા હતા . પુનાની ટીમ પાસે 130 રનનો લક્ષ્યાંક હતો . આ મેચના છેલ્લા બોલ સુધી મુંબઇ અને પુના બંન્ને ટીમના ખેલાડીઓ તથા ફેન્સના શ્વાસ અદ્ધર હતા . પુનાની ટીમે 20 ઓવરમાં 6વિકેટ ગુમાવી 128 રન બનાવ્યા . આ રસાકસી ભરી મેચમાં માત્ર 1 રનથી પુનાની ટીમને હારનો સામનો કરવો પડ્યો તથા મુંબઇ ઇન્ડિયન્સ ટીમે આઇપીએલ 10નો ખિતાબ પોતાને નામ કર્યો . મુંબઇના ફ્લોપ ઓપનર્સની ફ્લોપ બેટિંગ મુંબઇની ટીમ તરફથી ઓપનર લિંડલ સિમંસ અને પાર્થિવ પટેલ ફરી એકવાર સારી શરૂઆત કરવામાં અસફળ રહ્યાં . પહેલી 2 ઓવરમાં તેઓ માત્ર 6 રન બનાવી શક્યા . આ બંન્નેએ ભાગીદારીમાં માત્ર 7 રન બનાવ્યા અને આઉટ થઇ ગયા . આ બંન્ને વિકેટ પુનાના જયદેવે લીધી . પાવર પ્લેમાં મુંબઇએ માત્ર 32 રન બનાવ્યા . પુનાના કપ્તાન સ્ટીવ સ્મિથના શાનદાર થ્રો પર અંબાતી રાયડુ ( 12 ) રન આઉટ થયા . મુંબઇ ઇન્ડિયન્સના પાવર પ્લેયર્સ કહેવાતા રોહિત શર્મા ( 24 ) અને કિરૉન પોલાર્ડ ( 7 ) ફરી એકવાર પુનાના બોલર્સ સામે રન બનાવવામાં નિષ્ફળ રહ્યાં . આ બંન્ને વિકેટ એડમ જમ્પાએ લીધી , 11મી ઓવરના પહેલા બોલ પર રોહિત તથા છેલ્લા બોલ પર પોલાર્ડ આઉટ થયા . પંડ્યા બ્રધર્સના મોટા ભાઇનો કમાલ પોલાર્ડ બાદ મેદાનમાં આવેલ હાર્દિક પંડ્યા ( 10 ) વધુ રન મેળવવાના ચક્કરમાં ડેનિયલ ક્રિશ્ચિયનના બોલ પર એલબીડબલ્યુ થઇ ગયા . મુંબઇ ઇન્ડિયન્સના બેટ્સમેન આઉટ થઇ રહ્યાં હતા , પરંતુ કુણાલ પંડ્યા સંતુલન જાળવી રમી રહ્યાં હતા . તેમણે 38 બોલમાં 2 છગ્ગા અને 3 ચોગ્ગાની મદદથી 47 રન બનાવ્યા . જો કે , આખરે તેઓ પણ ડેનિયલ ક્રિશ્ચિયનના જ બોલ પર આઉટ થયા . પુનાની ઠીક - ઠાક શરૂઆત આઇપીએલમાં પહેલીવાર ફાઇનલમાં પહોંચેલ પુનાની ટીમની શરૂઆત ઠીક - ઠાક રહી . શરૂઆતમાં મેદાન પર આવેલ અજિંક્ય રહાણે અને રાહુલ ત્રિપાઠીએ 2 ઓવરમાં 14 રન ફટકાર્યા હતા . રાહુલ એલબીડબલ્યુ થયા બાદ રહાણે અને સ્ટીવે મળી 54 રન ફટકાર્યા . 44 રન ફટકારી અજિંક્ય રહાણે આઉટ થયા બાદ ધોની મેદાન પર ઉતર્યા , પરંતુ તે માત્ર 10 રન ફટકારી આઉટ થઇ ગયા . રસાકસીભરી મેચ આ મેચની છેલ્લી ઓવરમાં ખરેખર રસાકસીભર્યો ખેલ જોવા મળ્યો . છેલ્લી ઓવરમાં પુનાની ટીમને જીતવા માટે 11 રનની જરૂર હતી , મુંબઇના કપ્તાન રોહિત શર્માએ આ ઓવર અનુભવી મિશેલ જૉન્સનને આપી , સ્ટ્રાઇક પર મનોજ તિવારી હતા , જેમણે પહેલા જ બોલ પર ચોગ્ગો ફટકાર્યો . હવે પુનાની ટીમને 5 બોલ પર માત્ર 7 રનની જરૂર હતી . મિશેલે સતત બે બોલ પર મનોજ તિવારી અને સ્ટીવ સ્મિથને આઉટ કરી દીધા . મનોજ તિવારી 7 તથા કપ્તાન સ્મિથ 50 બોલમાં 51 રન બનાવી આઉટ થયા . અંતે એડમ જમ્પા અને ડેનિયલ ક્રિશ્ચિયન 4 રને નોટ આઉટ રહ્યા . મુંબઇ ઇન્ડિયન્સના સુપર બોલર્સ મુંબઇના શાનદાર બોલર્સ જસપ્રીત બુમરાહ અને લસિથ મલિંગાએ સરસ બોલિંગ કરી હતી . બુમરાહે 4 ઓવરમાં 26 રન આપી 2 વિકેટ ઝડપી , મિશેલે ત્રણ વિકેટ લીધી , જોન્સને 4 ઓવરમાં 26 રન આપી 3 વિકેટ લીધી . લસિથ મલિંગાએ કોઇ વિકેટ ના લીધી , પરંતુ તેમણે 4 ઓવરમાં માત્ર 21 જ આપ્યા .